stanford-oval/wikipedia huggingface dataset:
Say Hello 2 Heaven
רשימת רצועות

כל השירים נכתבו והוחלנו על ידי כריס קורנל.
"Say Hello 2 Heaven" - 6:22
"Wooden Jesus" - 4:09
"Say Hello 2 Heaven" (edit) - 4:25
"Say Hello 2 Heaven" - 6:22
"Wooden Jesus" - 4:09
"Say Hello 2 Heaven" (edit) - 4:25
"Say Hello 2 Heaven" - 6:22
אגם דויראן

ערך זה עוסק באגם במקדוניה הצפונית וביוון. אם התכוונתם למשמעות אחרת, ראו .
| --- | --- |

אגם דויראן
 מידע כללי
 מיקום:  מקדוניה הצפונית, יוון
 סוג:  אגם 
 מידות
 שטח:  43.1 קמ"ר
 גובה:  148 מטר מעל לפני הים
 אורך מרבי:  8.9 ק"מ
 אורך:  8.9 קילומטר
 רוחב מרבי:  7.1 ק"מ
 רוחב ממוצע:  7.1 ק"מ 
 עומק מרבי:  10 מטר
 מידע נוסף
 נהר מזין:  נהר נז'ה, נהר סורלובסקטה, נהר גיולאיה
 ‏אגן ניקוז:  271.8 קילומטר רבוע
 מדינות באגן הניקוז:  יוון 
 ערים:  קילקיס, דויראני ביוון, דויראן במקדוניה הצפונית
 קואורדינטות:  41°12′N 22°45′E﻿ / ﻿41.200°N 22.750°E﻿ / 41.200; 22.750
 תצלום אווירי של אגם דויראן
 
אגם דוֹיְרָאן (בבולגרית: Дойранско езеро, במקדונית: Дојранско Езеро), הוא אגם המשתרע של שטח של 43.1 קמ"ר, בשטח מקדוניה הצפונית וחבל מערב מקדוניה המצוי ביוון. במערבו מצויה העיר המקדונית דויראן, בצפונו מורדות הרי בלאסיצה ובדרומו העיר דויראני ביוון.
אזור האגם, היה הקו הדרומי של החזית המקדונית במלחמת העולם הראשונה והיווה תפאורה לשלושה קרבות קשים בין כוחות בריטיים ויווניים מצד מדינות ההסכמה וכוחות צבא ממלכת בולגריה שנלחמו לצד מעצמות המרכז. בסמיכות לאגם קיימים אנדרטה להנצחת הקרבות ושני בתי עלמין, האחד בריטי והאחד יווני.
מבחינת החי והצומח, ישנם זוחלים, עופות מסוגים שונים ובאגם עצמו רכיכות מיני בעלי חיים ספוגיים, מיני דו-חיים ודגי מאכל כגון קרפיון. מרבית העצים הסמוכים לאגם הם עצי ערבה ושקמה. באזור הצפון מזרחי של האגם, קיים יער עצי אלון ושמורת ציפורים נודדות.
האגם ממוקם בין הלוחות הטקטוניים של הר קרקיני והאזור מועד לרעידות אדמה.
הערות שוליים

↑  "אדם דויראן", באתר משרד החוץ היווני (באנגלית)
| --- | --- |
בקרת זהויות :  NKC: ge493176  VIAF: 316735942   WorldCat (עם VIAF): 316735942
אבו יוסוף יעקוב בן עבד אל חק

ערך זה עוסק במייסד השושלת המרינית. אם התכוונתם למשמעות אחרת, ראו .
| --- | --- |
 לידה:  1212 פאס, מרוקו 
 פטירה:  20 במרץ 1286 (בגיל 74 בערך) אלחסירס, ספרד 
 תפקיד:  סולטאן (1258–1286)  סולטאן (1259) 
 השקפה דתית:  אסלאם 
 
אַבּוּ יוּסֻף יַעְקוּבּ בְּן עַבְּד אלְ-חַקּ (בערבית: أبو يوسف يعقوب بن عبد الحق) היה המייסד של הממלכה המרינית וסולטאן בין השנים 1259–1286. היה בנו הרביעי של עבד אל-חק, שנחשב לאבי המשפחה המרינית.
החל מ-1210 ניהלה המשפחה המרינית מלחמה נגד שושלת אל-מוואחידון ששלטה במרוקו עד אותה עת. המרינים נחלו הצלחות מסוימות בקרב, אך רק עם עלייתו של אבו יוסף יעקוב הם הצליחו להפיל את אל-מוואחידון ולהקים את הממלכה המרינית, ששלטה במרוקו עד המאה ה-15 ותחתיה פרחה הממלכה כלכלית ותרבותית. אבו יוסף יעקוב ידוע גם בתור מייסד "פאס אל-ג'דיד", חלקה החדש של העיר פאס, שמצוי מחוץ לחומות העיר העתיקה שהתקיימה מהמאה ה-9. במהלך ימי שלטונו ניהל מספר פלישות לשטחה של ספרד בניסיון לעצור את התקדמות הרקונקיסטה הנוצרית, הרחיב את שטחה של הממלכה המרינית והניח את היסודות לאימפריה המרינית.
Zeit (אלבום של רמשטיין)

Zeit (בתרגום מגרמנית: זמן) הוא אלבום האולפן השמיני של להקת הרוק הגרמנית רמשטיין. האלבום יצא ב-29 באפריל 2022.
האלבום הופק על ידי אולסן אינבולטיני והוקלט באולפני La Fabrique שבסן רמי דה פרובנס, בצרפת. את האלבום עיבד המוזיקאי האיסלנדי אולפור ארנלדס. רובוט קוך עיבד את הרמיקסים שיופצו כצד ב'.
לאלבום צורפה חוברת שתכלול צילומים של חברי הלהקה. את התמונות בחוברת צילם מוזיקאי הרוק הקנדי בריאן אדמס.
הקלטה

האלבום הוקלט במהלך מגפת הקורונה שהביאה לדחיית מסע ההופעות המתוכנן של הלהקה. עקב הדחייה החליטו חברי הלהקה לכתוב ולהפיק אלבום נוסף, שהוקלט באולפני La Fabrique, כמו אלבומם הקודם מ-2019. הקלטתו הסתיימה בחודש מרץ 2021.
הפצה ושיווק

האלבום היה הראשון שהפצת סינגל ראשון מתוכו התרחשה מחוץ לכדור הארץ. כריסטוף "דום" שניידר, מתופף הלהקה, עדכן בחשבון האינסטגרם שלו שבמהלך שיחה עם האסטרונאוט הצרפתי תומא פסקה הוא השמיע לו שיר חדש שטרם הופץ, מתוך האלבום.
ב-10 במרץ 2022 הפיצה הלהקה את סינגל המוביל מתוך האלבום, ששמו "Zeit" כשם האלבום. השיר הופץ יחד עם וידאו קליפ.
רשימת רצועות

| מס' | שם | משך |
| --- | --- | --- |
| 1. | Armee der Tristen  | 3:25 |
| 2. | Zeit  | 5:21 |
| 3. | Schwarz  | 4:18 |
| 4. | Giftig  | 3:08 |
| 5. | Zick Zack  | 4:04 |
| 6. | OK  | 4:03 |
| 7. | Meine Tränen  | 3:57 |
| 8. | Angst  | 3:44 |
| 9. | Dicke Titten  | 3:38 |
| 10. | Lügen  | 3:49 |
| 11. | Adieu  | 4:38 |
| משך כולל: | משך כולל: | 44:10 |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  אוסטריה | Ö3 Austria | 1 |
|  אוסטרליה | ARIA | 3 |
|  ארצות הברית | בילבורד 200 | 15 |
|  ארצות הברית | מצעד אלבומי הרוק | 2 |
|  בלגיה | Ultratop פלנדריה | 1 |
|  בלגיה | Ultratop ולוניה | 1 |
|  בריטניה | מצעד האלבומים הבריטי | 3 |
|  בריטניה | מצעד אלבומי הרוק והמטאל | 1 |
|  צ'כיה | ČNS IFPI | 1 |
|  קנדה | Billboard | 7 |
הערות שוליים

1 2 3  Tina Benitez-Eves, Rammstein Reveal New Album ‘Zeit,’ Single, and Cover Art Photographed by Bryan Adams, March 10, 2022, American Son Writer
↑  NEW ALBUM »ZEIT« WILL BE RELEASED ON APRIL 29TH, 2022 + 1ST SINGLE RELEASED!, March 10, 2022, Rammstein.de
1 2  Nick Ruskell, Rammstein announce new album Zeit, drop title-track, March 10, 2022, Kerrang!
1 2  Emily Carter, Astronaut in space is the first person to hear a brand-new Rammstein song, October 27, 2021, Kerrang!
| --- | --- |
בקרת זהויות :  MusicBrainz release group: 071fd9df-1946-4c05-a875-893cdf89f3d0  VIAF: 2342165396156221520005   WorldCat (עם VIAF): 2342165396156221520005
This Love (שיר של מארון 5)

This Love (בעברית: האהבה הזאת) הוא סינגל של להקת הרוק האמריקאית מארון 5 שיצא מתוך אלבום הבכורה של הלהקה, Songs About Jane. השיר יצא לאור כסינגל ב-27 בינואר 2004.
השיר נכתב על ידי סולן הלהקה, אדם לוין, יום אחרי שהחברה שלו, ג'יין, עזבה אותו. מילות השיר מבוססות על הפרידה. קליפ השיר בוים על ידי סופי מולר.
השיר זכה לביקורות חיוביות ומוקם במקומות גבוהים במצעדים רבים, בהם בילבורד הוט 100 במקום ה-5.
רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 437 |  |
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 8 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 5 |  |
|  ארצות הברית | Dance/Mix Show Airplay | 18 |  |
|  ארצות הברית | Dance Club Songs | 21 |  |
|  ארצות הברית | Mainstream Top 40 | 1 |  |
|  גרמניה | GfK – טופ 100 | 5 |  |
|  הולנד | מצעד 40 הסינגלים ההולנדיים | 5 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 7 |  |
|  יוון | IFPI Greece | 1 |  |
|  ישראל | מדיה פורסט ישראל | 2 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 4 |  |
|  סקוטלנד | מצעד הסינגלים הסקוטי | 3 |  |
|  פלנדריה | אולטראטופ 50 | 21 |  |
|  צרפת | SNEP | 6 |  |
|  שוודיה | סוורייטופליסטן | 26 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  אוסטריה | Ö3 אוסטריה טופ 40‏ | 19 |  |
|  אוסטרליה | מצעד הסינגלים האוסטרלי | 60 |  |
|  ארצות הברית | בילבורד הוט 100 | 4 |  |
|  גרמניה | GfK – טופ 100 | 26 |  |
|  הולנד | מצעד 40 הסינגלים ההולנדיים | 25 |  |
|  הממלכה המאוחדת | מצעד הסינגלים הבריטי | 39 |  |
|  ולוניה | אולטראטופ 40 | 34 |  |
|  ניו זילנד | המצעד הניו זילנדי הרשמי | 39 |  |
|  פלנדריה | אולטראטופ 50 | 69 |  |
|  צרפת | SNEP | 77 |  |
|  שווייץ | המצעד השווייצרי | 19 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 1552 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | פלטינה | 80,000 |
| גרמניה (BVMI) | זהב | 150,000 |
| איטליה (FIMI) | זהב | 25,000 |
| יפן (RIAJ) | זהב | 100,000 |
| הממלכה המאוחדת (BPI) | פלטינה | 608,000 |
| ארצות הברית (RIAA) | פלטינה ×2 | 2,120,000 |
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  מידע על This Love, באתר המצעד האוסטרי, ארכיון
↑  מידע על This Love, באתר המצעד האיטלקי, ארכיון
↑  מידע על This Love, באתר המצעד הגרמני
↑  מצעד הפזמונים הבינלאומי שנת 2004
↑  מידע על This Love, באתר המצעד הנורווגי
↑  מידע על This Love, באתר המצעד של ניו זילנד
↑  מידע על This Love, באתר המצעד הצרפתי, ארכיון
↑  מידע על This Love, באתר המצעד השוודי
| 0 | 1 | 2 |
| --- | --- | --- |
| הקודם: 2005: לוס לונלי בויז – "Heaven" | פרס גראמי לביצוע הפופ הווקאלי הטוב ביותר של צמד או להקה   2006: מארון 5 – "This Love (Live)"  | הבא: 2007: בלאק אייד פיז – "My Humps" |
| מארון 5 |
| --- | --- | --- |
| אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון | אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון |  |
| אלבומים | Songs About Jane‏ • It Won't Be Soon Before Long‏ • Hands All Over‏ • Overexposed‏ • V • Red Pill Blues |  |
| מיני אלבומים | iTunes Session‏ • Holiday Gift |  |
| אלבומי לייב | 1.22.03.Acoustic‏ • Live – Friday the 13th‏ • Live from SoHo‏ • Live from Le Cabaret |  |
| אלבומי אוסף | The B-Side Collection‏ • Call and Response: The Remix Album‏ • Singles |  |
| מארון 5 - סינגלים |
| --- | --- | --- |
| Songs About Jane | Harder to Breathe‏ • This Love‏ • She Will Be Loved‏ • Sunday Morning‏ • ‏Must Get Out |  |
| It Won't Be Soon Before Long | Makes Me Wonder‏ • Wake Up Call‏ • Won't Go Home Without You‏ • If I Never See Your Face Again‏ • Goodnight Goodnight |  |
| Hands All Over | Misery‏ • Give a Little More‏ • Never Gonna Leave This Bed‏ • Moves Like Jagger |  |
| Overexposed | Payphone‏ • One More Night‏ • Daylight‏ • Love Somebody |  |
| V | Maps‏ • Animals‏ • Sugar‏ • This Summer's Gonna Hurt like a Motherfucker‏ • Feelings |  |
| Red Pill Blues | Don't Wanna Know‏ • Cold‏ • What Lovers Do‏ • Wait‏ • Girls Like You |  |
| סינגלים אחרים | Beautiful Mistakes |  |
| --- | --- |
בקרת זהויות :  MusicBrainz release group: 3374f91c-0e3f-3c82-a971-bf9bc99a21c9
Lebensohl

Lebensohl היא קונבנציה בברידג' הקרויה על שם המתמטיקאי האמריקאי Kenneth Lebensold, בשיבוש שמו. זוהי קונבנציה במצב בו לאחר פתיחה של 1NT, מתערב יריב בהכרזה. הקונבנציה מאפשרת למשיב (שותפו של הפותח) לתאר את ידו. משתמשים בקונבנציה גם לאחר Weak two bid של שחקן יריב. מרבית מומחי הברידג' התחרותי משתמשים בקונבנציה זו.
מקור הקונבנציה

על אף שאדגר קפלן כתב ש Kenneth Lebensold המציא את הקונבנציה ועל אף שהקונבנציה קרויה על שמו, Lebensold הכחיש כל קשר לקונבנציה. מי שהגה את הקונבנציה הוא כנראה שחקן ברידג' מומחה ועורך עיתון ברידג' בניו יורק בשם ג'ורג' בוהם (1922-1993).


בכל מקרה לא נמצא מישהו שייחס את יצירת הקונבנציה לעצמו. קרוב לוודאי שהקטליזטור לבניית הקונבנציה היה מאמר, שפורסם באוקטובר 1965 במדור "Problem Forum"  בעיתון The Bridge Journal. המאמר הראה עד כמה הטכניקות שהיו קיימות באותה עת, אינן מתאימות להתמודדות עם הבעיה שמציבה התערבות של שחקן יריב, אחרי הכרזת 1NT.
למה משמשת הקונבנציה?

התערבות טבעית באוברקול לאחר פתיחה של 1NT, מפריעה לשותפו של הפותח, משום שהיא גוזלת ממנו מרחב הכרזה ואינה מאפשרת לו הכרזות שהיו אפשריות לו לא התערב היריב במכרז. להלן תיאור הבעיות העיקריות הנגרמות בשל כך:
אין דרך להבחין בין יד חזקה עם אורך בסדרה לבין יד חלשה עם אורך בסדרה
דוגמה: לאחר פתיחה של 1NT התערב שחקן יריב בהכרזת ♠2.
המשיב מחזיק יד עם אורך בסדרת ה-♣.




יד חלשה:

 76 ♠

 73 ♥

 2 ♦

 QJ987632 ♣




יד חזקה:

 6 ♠

 A3 ♥

 K2 ♦

 QJ987632 ♣
עם יד הראשונה המשיב מעוניין שהחוזה יהיה ♣3.
עם יד השנייה המשיב מעוניין במשחק מלא של 3NT או ♣5.
ללא שימוש בקונבנציית Lebensohl לא ידע הפותח להבחין בין שני המצבים, אם שותפו יכריז ♣3.
אין אפשרות להשתמש בקונבנציית סטיימן
דוגמה: לאחר פתיחה של 1NT התערב שחקן יריב בהכרזת ♠2. אם למשיב יש ארבעה קלפים בסדרת ה-♥ אין לו אפשרות להכריז ♣2 על מנת לברר האם לשותפו יש לפחות ארבעה קלפים בסדרה. קונבנציית Lebensohl מציעה הכרזה אחרת המהווה תחליף לקונבנציית סטיימן.
אין אפשרות להשתמש בקונבנציית Jacoby Transfer
דוגמה: לאחר פתיחה של 1NT התערב שחקן יריב בהכרזת ♠2. אם למשיב יש חמישה קלפים בסדרת ה-♥ אין לו אפשרות להכריז ♦2. קונבנציית Lebensohl מציעה דרך אחרת להראות חמישה קלפים בסדרת ה-♥.
עקרונות הקונבנציה

הכרזת סדרה ללא קפיצה מראה יד מינימלית ואינה מזמינה למשחק מלא
הכרזת סדרה בקפיצה מראה יד מחייבת למשחק מלא.
הכרזת 2NT משמשת לאחד משלושה דברים: דרך לעצור בגובה 3 בידיים עם סדרה ארוכה ויד חלשה, דרך להראות עוצר בסדרת היריב בידיים המחייבות למשחק מלא או דרך להזמין למשחק מלא עם יד עם סדרה ארוכה.
דילוג על הכרזת 2NT שולל עוצר בסדרת היריב.
לאחר אוברקול טבעי של יריב בגובה 2

בשיטה המקורית, הכרזת Double היא מענישה, למעט המקרה בו ההכרזה הטבעית היא ♣2. בברידג׳ המודרני, יש שמשחקים שכפל אינו הענשה, אלא Takeout Double.
הכרזת סדרה  גבוהה יותר בגובה 2 - זה החוזה שמשחקים.
הכרזת סדרה גבוהה יותר בגובה 3 - מחייבת למשחק מלא
הכרזת סדרת מינור בגובה 3 לפחות מזמינה למשחק מלא. יש המשחקים שהכרזה זו מחייבת למשחק מלא.
הכרזת 2NT מחייבת את הפותח להכריז ♣3. משמעויות ההכרזה של המשיב לאחר הכרזת ♣3 של הפותח מתוארות בטבלה להלן:
| הכרזה | משמעות |
| --- | --- |
Pass: יד חלשה עם אורך בסדרת ה-♣
הכרזת סדרה נמוכה מהסדרה שהכריז היריב: חוזה לשחק. מבקש מהפותח להכריז Pass.
הכרזת סדרה גבוהה מהסדרה שהכריז היריב: הזמנה למשחק מלא.
Cue bid  בכל הסדרות למעט סדרת ה-♣: דומה לקונבנציית סטיימן. מראה ארבעה קלפים בסדרת מייג'ור שלא הוכרזה על ידי היריב ו 9 נקודות לפחות. מבטיח עוצר בסדרת היריב. מבקש מהפותח להכריז 3NT אם אין לו ארבעה קלפים בסדרת מייג'ור.
הכרזת 3NT מתארת יד עם מספיק נקודות למשחק מלא, ללא עוצר בסדרת היריב.
הכרזת Cue bid לאחר התערבות בסדרת מייג'ור - דומה לקונבנציית סטיימן. מראה ארבעה קלפים בסדרת המייג'ור השנייה ו 9 נקודות לפחות. הפותח מכריז את סדרת המייג'ור בה יש לו ארבעה קלפים. אם אין ארבעה קלפים בסדרת מייג'ור משמעויות הכרזות אחרות הן על פי הטבלה להלן.
| הכרזה | משמעות |
| --- | --- |
3NT: יש עוצר בסדרת היריב
♣4 או ♦4: 15 נקודות ללא עוצר בסדרת היריב.
♣5 או ♦5: 17 נקודות ללא עוצר בסדרת היריב.
Cue bid: 17 נקודות. בחר בין הכרזת 5♣ לבין הכרזת 5♦.
לאחר אוברקול טבעי של יריב בגובה 2 > Lebensohl ביחד עם Jacoby Transfer

לאחר פתיחה של 1NT אפשר לשלב בין קונבנציית Lebensohl  לבין קונבנציית Jacoby Transfer. היתרון של שילוב שתי הקונבנציות הוא שהיד החזקה משחקת והיד החלשה היא הדומם.


אופן ההכרזה של המשיב (שותפו של הפותח) במקרה שמשלבים הוא:
הכרזות בגובה 2 הן טבעיות ומבקשות מהפותח להכריז Pass (בדיוק כמו במקרה שמשחקים Lebensohl ללא שילוב Jacoby Transfer)
2NT הוא טרנספר ל-♣
♣3 הוא טרנספר ל-♦
♦3 הוא טרנספר ל-♥
♥3 הוא טרנספר ל-♠
הכרזת טרנספר לסדרת היריב היא סטיימן. משמעותה זהה להכרזת Cue bid כאשר משחקים Lebensohl ללא שילוב Jacoby Transfer.
למשל: לאחר פתיחה של 1NT התערב היריב בהכרזה טבעית של 2♥. הכרזת 3♦ של המשיב מבטיחה 4 קלפים בסדרת ה-♠ ומבקשת מהפותח להכריז אותה, אם גם לו יש 4 קלפים בסדרה.
לאחר אוברקול לא טבעי של יריב בגובה 2

הכרזת אוברקול לא טבעי מציבה קשיים בפני המשיב והפותח. אין אפשרות להכפיל כשלא ידועה הסדרה של היריבים ואין אפשרות ל-Cue bid שפירושו קונבנציית סטיימן. יש מספר רב של קונבנציות התערבות בהכרזה לאחר פתיחה של 1NT, למשל: Landy או Cappelletti, שבהן שכיח השימוש בתחרויות ברידג' בישראל. הקונבנציות מתארות ידיים עם אורך בסדרה אחת או בשתי סדרות. אופן ההכרזה לאחר ההתערבות הלא טבעית תלוי בשאלה כמה מהסדרות של המתערב בהכרזה ידועות.
לאחר אוברקול לא טבעי של יריב בגובה 2 > לאחר התערבות עם שתי סדרות ידועות

המשיב מכריז:
Double - מתאר יד עם יכולת להפיל את היריב בחוזה באחת הסדרות שלו. למשל: לאחר התערבות של ♣2 באמצעות קונבנציית Multy-Landy, הכרזת כפל מתארת יד היכולה להעניש חוזה של ♥2 או חוזה של ♠2. לאחר הכרזת Double כל הכרזת  Double של הפותח או המשיב היא מענישה.
Cue bid על הסדרה האמיתית הנמוכה של המתערב - הזמנה למשחק מלא
Cue bid על הסדרה האמיתית הגבוהה של המתערב - מחייבת למשחק מלא
כל הכרזה אחרת היא בהתאם לכללים של קונבנציית Lebensohl לאחר התערבות טבעית של היריב: הכרזת סדרה אחרת בגובה 2 היא על מנת לשחק בחוזה זה, הכרזת 2NT מחייבת הכרזת ♣3 של הפותח, הכרזת סדרה גבוהה מסדרת  היריב בגובה 3 מחייבת למשחק מלא וכו'
לאחר אוברקול לא טבעי של יריב בגובה 2 > לאחר התערבות עם שתי סדרות ידועות > לאחר התערבות עם שתי סדרות מייג'ור

יש המשחקים באופן שונה כאשר ההתערבות היא בשתי סדרות המייג'ור. להלן כמה אפשרויות:
Cue bid על סדרה אמיתית של המתערב מראה עוצר בסדרה ושולל עוצר בסדרה השנייה של המתערב
Double - מתאר יד עם 8 נקודות או יותר
לאחר אוברקול לא טבעי של יריב בגובה 2 > לאחר התערבות עם שתי סדרות כשרק סדרה אחת ידועה

כל עקרונות Lebensohl תקפים. Cue bid על הסדרה הידועה מתאר יד המתאימה לקונבנציית סטיימן ומחפש התאמה של 4-4 באחד המייג'ורים.
לאחר פתיחת Weak two של יריב והכרזת כפל של השותף

משמעויות ההכרזות דומות למשמעויות ההכרזות לאחר הכרזת אוברקול טבעית על ידי שחקן יריב לאחר פתיחה של 1NT, המפורטות בפסקה הקודמת.
הכרזת 2NT מחייבת את הפותח להכריז ♣3. לאחר הכרזה זו המשיב יכול להכריז Pass, שפירושו יד חלשה עם אורך בסדרת ה-♣. הכרזה של סדרה נמוכה מסדרת היריב, מבקשת מהפותח להכריז Pass ומראה יד חלשה עם אורך בסדרה. הכרזה של סדרה גבוהה מסדרת היריב, מזמינה למשחק מלא. לפירוט מלא של כל ההכרזות במצב זה, ראו טבלה שכותרתה: "הכרזות המשיב לאחר הכרזת 2NT שלו והכרזת ♣3 של הפותח" המופיעה בפסקה "לאחר אוברקול טבעי של יריב בגובה 2"
הכרזת סדרה נמוכה מסדרת היריב בגובה 3 מזמינה למשחק מלא
הכרזת סדרה גבוהה מסדרת היריב בגובה 2 מזמינה למשחק מלא
הכרזת Cue bid מחייבת למשחק מלא, אבל לא בכל מקרה מבטיחה רביעייה במייג'ור.
לאחר אוברקול טבעי של יריב בגובה 3

הכרזה בגובה 3 בסדרה גבוהה מסדרת היריב מחייבת לסיבוב אחד של הכרזה.
הכרזת Double מראה קוצר בסדרה שהכריז היריב. היא אינה הכרזה של Double מעניש.
הכרזת 3NT היא הכרזת Signoff, כלומר: מבקשת מהשותף להכריז Pass ולהשאיר חוזה זה כחוזה שאותו משחקים.
הכרזה בגובה 4 בסדרת מייגור היא הכרזת Signoff
ראו גם

אוברקול
ג'קובי טרנספר
סטיימן
Michaels cuebid
Weak two bid
לקריאה נוספת

אפרים בריפמן, לקיחות ולקחים 2, Lebensohl, עמודים 493-482,הוצאה עצמית של המחבר
Ron Andersen. LebensohlConvention Complete in Contract Bridge, 1987. Devyn  Press Inc., ISBN 0910791-82-1
הערות שוליים

↑  Ron Andersen. LebensohlConvention Complete in Contract Bridge, 1987. Devyn  Press Inc., ISBN 0910791-82-1, P. 14
↑  Lebensohl (After a 1NT opening bid)  bridge bum
↑  אפרים בריפמן, לקיחות ולקחים 2, Lebensohl
↑  לאחר הכרזת  התערבות של ♣2 הכרזת כפל היא התחליף לקונבנציית סטיימן.
↑  Ron Andersen. LebensohlConvention Complete in Contract Bridge, 1987.P/53-54, Devyn  Press Inc., ISBN 0910791-82-1, P. 14
אאושרה אאוגוסטינאוויצ'וטה

| --- | --- |

 לידה:  4 באפריל 1927 קובנה, ליטא 
 פטירה:  19 באוגוסט 2005 (בגיל 78) וילנה, ליטא 
 ענף מדעי:  פסיכולוגיה 
 מקום לימודים:  אוניברסיטת וילנה 
 מוסדות:  אוניברסיטת ליטא למדעי החינוך 
 
אאושרה אאוגוסטינאוויצ'וטה (בליטאית: Aušra Augustinavičiūtė; 4 באפריל 1927 – 19 באוגוסט 2005) הייתה כלכלנית, פסיכולוגית וסוציולוגית ליטאית, מפתחת שיטת סוציוניקה.
ביוגרפיה

כיהנה כדיקנית מחלקת מדעי המשפחה באוניברסיטה הפדגוגית של וילנה. היא מייסדת שיטת סוציוניקה, שמתבססת על תאוריית הטיפוסים והפונקציות הפסיכולוגיות שפיתח קארל יונג. על פיתוח שיטת הסוציוניקה, העניקה לה האקדמיה הרוסית למדעי הטבע מדליה בשנת 1995.
אאוגוסטינאוויצ'וטה נולדה סמוך לעיר קובנה שבליטא. בשנת 1956 סיימה את לימודיה בפקולטה לכלכלה. היא עבדה במשרד האוצר הליטאי ומאוחר יותר כמורה למדעי הכלכלה ולסוציולוגיה במוסדות חינוך שונים בווילנה, בירת ליטא. בשנת 1960 החלה ללמוד סוציולוגיה, והייתה מהסוציולוגים הראשונים בברית המועצות.
עבודותיה, למעט בודדות, לא פורסמו בתקופת השלטון הסובייטי, אך הן הפכו לפופולריות במהלך שנות ה-90 של המאה ה-20 ברחבי העולם דובר הרוסית.
תורת סוציוניקה עוררה עניין מצד מתמטיקאים, פסיכולוגים, מהנדסי מחשב וסוציולוגים, אשר עזרו לעצב ולארגן את השיטה ל-16 טיפוסים, המתבססים על 8 הפונקציות הפסיכולוגיות שקיטלג קארל יונג, תלמידו של זיגמונד פרויד. ב-1985 נוסד מכון בקייב העוסק בסוציוניקה, על ידי ד"ק גרגורי רינין, ד"ר אלכסנדר בוקלוב, וד"ר ויקטור גולנקו. לפי התאוריה הזו, אאוגוסטינאוויצ'וטה היא טיפוס מוחצן-אינטואיטיבי-לוגי ENT.[דרוש מקור]
הערות שוליים

↑  Socionics is a science that discovered the laws of human compatibility, International Institute of Socionics
| --- | --- |
בקרת זהויות :  LCCN: no2002039514  VIAF: 305065549   WorldCat (עם VIAF): 305065549 
ערך זה הוא קצרמרבנושא פסיכולוגים ובנושא ליטא. אתם מוזמנים לתרום לוויקיפדיה ו.
Zero

"Zero" (בעברית: "אפס") הוא שיר של להקת הפופ רוק Imagine Dragons, שכתב אותו יחד עם המפיק שלהם ג'ון היל. זהו הסינגל השני מתוך אלבום האולפן הרביעי של הלהקה, Origins. השיר מופיע בסרט ההנפשה של אולפני ההנפשה של וולט דיסני "ראלף שובר את האינטרנט" ונכלל בטריילר הרשמי השני שלו ובפסקול שלו.
רקע

דן ריינולדס, סולן הלהקה, אמר כי "[השיר] מדבר על המאבק של הדמות הראשית לקבלה עצמית", שהלהקה הדהדה איתו, ואילו במאי הסרט, ריץ' מור, כינה את השיר "בחירה נועזת עבור שיר אשראי קצה מכיוון שהוא עוסק במישהו שמרגיש כמו אפס, מישהו שלא תמיד הרגיש ראוי, מישהו שאיפשר לכל תחושת הערך העצמי שלו להסתמך על ידידות אחת".
פיל ג'ונסטון, הכותב והבמאי המשותף של הסרט, אמר כי חוסר הביטחון של ראלף הוא תחושה שכולם יכולים להזדהות איתה, "אבל השיר אומר לנו שאנחנו לא לבד. הם מסמרו את נושא הסרט באופן שגם גורם לך לרצות לרקוד."
קליפ

וידאו קליפ לשיר יצא ב־23 באוקטובר 2018. הסרטון מתרחש באקרייד, ומקדם את סרט האנימציה של דיסני "ראלף שובר את האינטרנט". הוא זכה ליותר מ-65 מיליון צפיות נכון לספטמבר 2020.
הופעות חיות

"Zero" הועלה לראשונה בשידור חי בפסטיבל המוזיקה iHeartRadio ב-22 בספטמבר 2018, יחד עם שיר נוסף מהאלבום: "Natural". השיר הוצג גם בג'ימי קימל לייב! ב-5 בנובמבר 2018. "Zero" הועלה גם בשידור חי בקוסמופוליטן בלאס וגאס ב-7 בנובמבר, יחד עם שלושה שירים נוספים מהאלבום: "Natural" ,"Machine" ו-"Bad Liar".
מיקומי שיא

|   ‏‏‏  מצעדים ודירוגים (2018–19)> מדינה |   ‏‏‏  מצעדים ודירוגים (2018–19)> מצעד |   ‏‏‏  מצעדים ודירוגים (2018–19)> מיקום שיא |   ‏‏‏  מצעדים ודירוגים (2018–19)>  |
| --- | --- | --- | --- |
|  איטליה | מצעד הסינגלים האיטלקי | 24 |  |
|  צ'כיה | ČNS IFPI | 99 |  |
|  שוודיה | סוורייטופליסטן | 92 |  |
|  שווייץ | המצעד השווייצרי | 76 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 1166 |  |
הערות שוליים

↑  Sophie Ding, Watch Imagine Dragons' Meme-Filled Music Video For 'Zero', billboard (באנגלית)
| Imagine Dragons |
| --- | --- | --- |
| דן ריינולדס • ויין סרמון • בן מקי • דניאל פלצמן   דיסקוגרפיה | דן ריינולדס • ויין סרמון • בן מקי • דניאל פלצמן   דיסקוגרפיה |  |
| אלבומי אולפן | Night Visions •‏ Smoke + Mirrors •‏ Evolve •‏ Origins •‏ Mercury – Act 1 •‏ Mercury – Act 2 •‏ Loom |  |
| אלבומי הופעה | Live at Independent Records •‏ Imagine Dragons Live: London Sessions •‏ Night Visions Live •‏ Smoke + Mirrors Live |  |
| מיני-אלבומים | Speak to Me •‏ Imagine Dragons •‏ Hell and Silence •‏ It's Time •‏ Continued Silence •‏ Hear Me •‏ The Archive •‏ iTunes Session •‏ Shots •‏ Live at AllSaints Studios |  |
| סינגלים | It's Time •‏ Radioactive •‏ Hear Me •‏ Demons •‏ On Top of the World •‏ Monster •‏ Battle Cry •‏ Warriors •‏ I Bet My Life •‏ Gold •‏ Shots •‏ Roots •‏ I Was Me •‏ Sucker for Pain •‏ Levitate •‏ Believer •‏ Thunder •‏ Whatever It Takes •‏ Next to Me •‏ Born to Be Yours •‏ Natural •‏ Zero •‏ Machine •‏ Bad Liar •‏ Birds •‏ Follow You •‏ Cutthroat •‏ Wrecked •‏ Monday •‏ Enemy •‏ Bones •‏ Sharks •‏ I Don't Like Myself •‏ Symphony •‏ Crushed •‏ Children of the Sky •‏ Eyes Closed •‏ Nice to Meet You |  |
| סינגלים שיווקיים | Amsterdam •‏ Round and Round •‏ Smoke and Mirrors •‏ I'm So Sorry •‏ Walking the Wire |  |
| שירים נוספים | Tiptoe •‏ Bleeding Out •‏ Who We Are •‏ Polaroid •‏ Dream	•‏ It Comes Back to You •‏ Friction •‏ The Fall •‏ Thief •‏ I Don't Know Why •‏ Rise Up •‏ I'll Make It Up to You •‏ Start Over •‏ Mouth of the River •‏ Yesterday •‏ Dancing in the Dark •‏ Thunder / Young Dumb & Broke  •‏ Boomerang •‏ Cool Out •‏ West Coast •‏ Bullet in a Gun •‏ Digital •‏ Only  •‏ Stuck •‏ Love •‏ Heart Upon My Sleeve •‏ Wrecked •‏ Enemy •‏ Bones |  |
| השתתפות בסינגלים | Lost Cause •‏ Ready Aim Fire •‏ Who We Are •‏ 30 Live (original demo) •‏ Heart Upon My Sleeve |  |
| סיבובי הופעות | Mercury Tour •‏ Fall Tour 2012 •‏ Smoke + Mirrors Tour •‏ Evolve World Tour |  |